L’IES Federica Montseny celebra el I Congrés de Formació Professional
2025-07-24

Els dies 3, 4 i 5 de desembre, l’IES Federica Montseny de Burjassot celebra el I Congrés de Formació Professional (FP) que, al mateix temps, s’emmarca en la Setmana Europea de la FP. La inauguració tindrà lloc el dilluns 3 de desembre, a les 10h, en el Saló d’Actes del centre i estarà a càrrec del director de l’institut, Juan Antonio Tatay Aranda.

Al llarg de les tres jornades, es desenvoluparà un gran programa d’activitats entre les quals hi haurà ponències, taules redones, panells temàtics, etc, que pretenen ser un expositor d’informació sobre l’ampli ventall de formació i oportunitats d’entrada al mercat laboral que ofereix la Formació Professional, alhora que un aparador sobre tots els cicles d’FP que es poden cursar en l’IES Federica Montseny.

El programa detallat de totes les activitats que inclou aquest I Congrés d’FP pot consultar-se ací.